એક ઓક્ટોબરથી મોબાઇલ કોલ દર સસ્તા થશે . ટ્રાઇએ મંગળવારે ઇન્ટરકનેક્શન યુજેસ ચાર્જને ઓછું કરવાનો નિર્ણય લીધો છે . ઇન્ટરકનેક્શન ચાર્જ તે ફી હોય છે જે ટેલીકોમ કંપનીઓ પોતાના નેટવર્કથી બીજી કંપનીના નેટવર્ક પર મોબાઇલ કોલ માટે જે તે કંપનીને આપે છે . હાલ આ દરની કિંમત 14 પૈસા પ્રતિ મિનિટ હતી પણ 1 ઓક્ટોબરથી ટ્રાયના આ નિર્ણયથી તે 6 પૈસા પ્રતિ મિનિટ થઇ જશે . સાથે જ ટ્રાઇએ 2020માં આઇયૂસીને સંપૂર્ણ પણે બંધ કરવાની જાહેરાત પણ કરી છે . ટ્રાઇની સામે આઇયૂસીનો આ મુદ્દો રિલાયન્સ જીયોએ ઉઠાવ્યો હતો . જ્યાં એરટેલ , વોડાફોન જેવી કંપનીઓએ આઇયૂસીના ભાવ વધારવાની માંગણી કરી હતી ત્યાં જ રિલાયન્સે લેખિતમાં તેને સંપૂર્ણ પણે બંધ કરવાની વાત કરી હતી . ત્યારે ટ્રાઇના આ નિર્ણયથી એરટેલ અને વોડાફોનને નિરાશા હાથે લાગી છે તેવું લાગી રહ્યું છે . ટેલિકોમ કંપનીઓના એસોશિયેશ સીઓએઆઇ પણ આ અંગે પોતાનો અણગમો વ્યક્ત કર્યો છે . ટ્રાઇનો આ નિર્ણય ટેલીકોન કંપનીઓને નુક્શાન પહોંચાડી શકે છે તેમ તેણે જણાવ્યું છે . અને સાથે જ આ અંગે કોર્ટમાં જવાની વાત પણ ઉચ્ચારવામાં આવી છે . જો કે સામે પક્ષે ટ્રાઇનું કહેવું છે કે તેણે આ નિર્ણય તમામ સ્ટોક હોલ્ડર્સના નિવેદનો અને ઓપન હાઉસ ડિસ્કશન પછી લીધો છે .